Rita Repulsa

Rita Repulsa on kuvitteellinen hahmo Power Rangers -universumissa, joka esiintyi ensimmäisen kerran sarjassa Mighty Morphin Power Rangers. Hahmo perustui alun perin japanilaisen Super Sentai -sarjan Kyōryū Sentai Zyuranger viholliseen Witch Bandoraan. Vuonna 2006 Jetix-kanavan kyselyssä Rita Repulsa äänestettiin kaikkien aikojen mahtavimmaksi viholliseksi Power Rangers -televisiosarjan historiassa. 

Vuoden 2006 Power Rangers -sarjassa Power Rangers Mystic Force Rita Repulsa oli muuttunut Mystic Motheriksi, jota näytteli taas Ritan alkuperäinen näyttelijä Machiko Soga. Mystic Motherin sanottiin olleen kaiken hyvän taikuuden keisarinna ja mainittiin, että häntä oli kutsuttu Ritaksi hänen "pimeinä aikoina".
pienoiskuva|Rita myöhemmin Mystic Motherina. 

Hahmon piirteet
Luonne
Rita Repulsa oli paha avaruusnoita, joka halusi valloittaa maailman. Hän toimi Power Rangers -sarjassa kaikkein ensimmäisenä päävihollisena. Hänellä oli kaksi ylöspäin osoittanutta hiustötteröä, kirkuva ääni, Madonna-tyyliset tötterörintaliivit ja omaperäinen asenne. Vaikka hahmo oli sadistinen ja vallanhimoinen, se oli usein myös humoristinen, esimerkiksi silloin, kun Power Rangerit olivat onnistuneet pilaamaan hänen suunnitelmansa. Ritan yleisimpiin maneereihin kuuluikin päänsäryn valittaminen, kun hänen suunnitelmansa olivat epäonnistuneet. Kun Rita meni myöhemmin naimisiin Lord Zeddin kanssa, hänen humoristista luonnettaan tehostettiin entisestään. Hänet nähtiin usein riitelemässä Zeddin ja myöhemmin myös isänsä Master Vilen kanssa. 

Voimat
Rita hallitsi useita maagisia taitoja noituutensa ansiosta. Ensimmäisellä Mighty Morphin Power Rangersin tuotantokaudella hän kasvatti hirviönsä jättimäisiksi taikasauvansa heittämällä. Kolmannella tuotantokaudella laittamalla taikasauvat ristiin Zeddin kanssa.

Vuoden 2006 sarjassa Power Rangers Mystic Force hän oli kaiken hyvän taikuuden valtiatar ja hän pystyi tarvittaessa käyttämään taikuutta itsensä suojelemiseen.

Näyttelijät
Rita Repulsaa on näytellyt kolme eri näyttelijää. Koska hahmo on alun perin Zuyrangerin hahmo Witch Bandora, häntä näytteli Machiko Soga alkuperäisessä japanilaisessa kuvamateriaalissa, jota käytettiin viholliskohtauksiin Mighty Morphin Power Rangersin ensimmäisellä tuotantokaudella. Äänenä toimi Barbara Goodson. Kun hahmo tuotiin toisen tuotantokauden lopulla takaisin, häntä näytteli Carla Perez, joka näytteli Ritaa aina sarjan Power Rangers in Space loppuun asti. Näiden lisäksi ensimmäisessä Power Rangers -elokuvassa häntä näytteli Julia Cortez. Barbara Goodson toimi Ritan äänenä myös Perezin ja Cortezin näytellessä hahmoa. Rita esiintyi viimeisen kerran Mystic Motherina, jolloin häntä näytteli jälleen Machiko Soga. Äänenä tuolloin toimi Susan Brady. 

Hahmon historia
 Mighty Morphin Power Rangers 
Ensimmäinen tuotantokausi
Sarjan alussa, Rita Repulsa oli ollut vankina avaruussäiliössä yli 10 000 vuoden ajan. Hän vapautui, kun kaksi tutkimusmatkalla ollutta astronauttia löysi muukalaissäiliön ja uteliaisuudessaan avasivat sen. Rita pakeni säiliöstä yhdessä kätyriensä Goldarin, Squattin & Baboon ja Finsterin kanssa ja päätti valloittaa lähimmän planeetan, Maan.Mighty Morphin Power Rangers: 1. tuotantokausi; "Day of the Dumpster" Sarjan kuluessa Rita Repulsa käytti Power Rangereita vastaan lukuisia eri suunnitelmia. Hän käytti avukseen muun muassa pelkoloitsuja, supersavisotureita, taikuutta estäviä loitsuja ja antoi välillä jopa kätyriensä Goldarin, Squattin ja Baboon toimia "johdossa".Mighty Morphin Power Rangers: 1. tuotantokausi; "Crystal of Nightmares"Mighty Morphin Power Rangers: 1. tuotantokausi; "Gung Ho!"Mighty Morphin Power Rangers: 1. tuotantokausi; "Birds of a Feather"Mighty Morphin Power Rangers: 1. tuotantokausi; "A Star is Born"Mighty Morphin Power Rangers: 1. tuotantokausi; "The Trouble with Shellshock" Mikään suunnitelmista ei kuitenkaan tuottanut tulosta ja Rita purki yleensä turhautumisensa kätyreihinsä lyömällä heitä taikasauvallaan tai huutamalla heille. Rita myös vannoi häviöidensä jälkeen aina joko kostoa tai vaihtoehtoisesti valitti päänsärkyä. Ritan aikakausi päävihollisena päättyi, kun Lord Zedd palasi ottamaan vallan takaisin itselleen. Silloin paljastui ettei Rita ollutkaan todellinen keisarinna vaan toimi pelkästään sijaishallitsijana Zeddin imperiumissa Zeddin ollessa poissa. Lord Zedd oli vihainen, kun Rita ei ollut onnistunut voittamaan Power Rangereita ja valloittamaan Maata. Ritan aneluista huolimatta Lord Zedd tuhosi Ritan taikasauvan, kutisti hänet pieneksi ja lähetti avaruuteen uudessa avaruussäiliössä.Mighty Morphin Power Rangers: 2. tuotantokausi; "The Mutiny I" 

Toinen tuotantokausi
Rita oli kerran lähellä vapautumista, kun hänen avaruussäiliönsä putosi Maahan. Bulk ja Skull löysivät sen ja yrittivät avata sitä mitä eriskummallisimmin keinoin. Power Rangerit ehtivät kuitenkin estämään Ritan vapautumisen ja lähettivät säiliön takaisin avaruuteen.Mighty Morphin Power Rangers: 2. tuotantokausi; "White Light I-II" Myöhemmin säiliö laskeutui Kuuhun ja Rita pääsi vapaaksi. Hän meni salaa kuupalatsiin, jossa hänelle yhä uskollinen kätyri Finster palautti Ritan oikean kokoiseksi ja antoi hänelle myös rakkausrohdon, jonka avulla Lord Zedd rakastui häneen. Finster valmisti hänelle myös meikin, jonka avulla Rita näytti nuoremmalta (tämä selitti samalla näyttelijänvaihdoksen Sogasta Pereziin). Rakkausrohto toimi ja Rita ja Zedd menivät naimisiin.Mighty Morphin Power Rangers: 2. tuotantokausi; "The Wedding I-III" Avioliiton myötä Rita alkoi työskennellä Lord Zeddin rikoskumppanina. Zedd ja Rita yrittivät voittaa rangerit muun muassa kloonaamisen ja aikamatkustuksen avulla.Mighty Morphin Power Rangers: 2. tuotantokausi; "Return of the Green Ranger I-III"Mighty Morphin Power Rangers: 2. tuotantokausi; "Blue Ranger Gone Bad"Mighty Morphin Power Rangers: 2. tuotantokausi; "Rangers Back in Time I-II"Mighty Morphin Power Rangers: 2. tuotantokausi; "Wild West Rangers I-II" Vaikka kaksikko yhä epäonnistui maailman valloittamisessa, rangerit olivat joutuneet kuitenkin suuremman haasteen eteen.  

Kolmas tuotantokausi
Pian häiden jälkeen Ritan veli, Rito Revolto, saapui auttamaan siskoaan ja lankoaan Power Rangereiden tuhoamisessa.Mighty Morphin Power Rangers: 3. tuotantokausi; "Ninja Quest I-IV" Kolmannella tuotantokaudella Lord Zedd ja Rita Repulsa kasvattivat hirviöt yhdessä laittamalla sauvansa ristiin, jonka jälkeen niiden energiat yhdessä suurensivat hirviöt. Heidän juonensa menivät yhä aina pilalle, jopa Ritan vakoojana toimineen Katherine Hillardin avustuksesta huolimatta. Rita oli laittanut Katherinen pahan lumouksensa valtaan, jotta hän vakoilisi rangereiden arkea. Myöhemmin Ritan pahasta lumouksesta vapauduttuaan Katherine korvasi Kimberly Hartin vaaleanpunaisena Power Rangerina.Mighty Morphin Power Rangers: 3. tuotantokausi; "A Different Shade of Pink I-III" Lisäksi Goldarille selvisi, että Rita oli aiemmin käyttänyt rakkausrohtoa huumaamaan Lord Zeddin ja vaati vasta-ainetta peruuttamaan rohdon vaikutukset. Vasta-aine muuttikin Zeddin takaisin normaaliksi, mutta selvisi, että Zedd siitä huolimatta todella rakasti Ritaa.Mighty Morphin Power Rangers: 3. tuotantokausi; "The Potion Notion" 

Vielä myöhemmin Ritan isä Master Vile saapui hetkeksi auttamaan tytärtään ja Zeddiä.Mighty Morphin Power Rangers: 3. tuotantokausi; "Master Vile and the Metallic Armor I" Hän auttoikin heitä muuttamalla rangerit voimattomiksi lapsiksi.Mighty Morphin Power Rangers: 3. tuotantokausi; "Rangers in Reverse" 

 Mighty Morphin Alien Rangers 
Kun Ritan isä Master Vile oli Orb of Doomin avulla onnistunut siirtämään Maapallon ajassa taaksepäin ja muuttanut rangerit siten lapsiksi, Zordon kutsui Aquitar-planeetalta Alien Rangerit puolustamaan Maapalloa.Mighty Morphin Alien Rangers: Jaksot 1-2; "Alien Rangers of Aquitar I-II" Minisarjan Mighty Morphin Alien Rangers aikana viholliset onnistuivat tuhoamaan rangereiden ninjakolikot ja räjäyttämään pommilla myös heidän komentokeskuksensa palasiksi.Mighty Morphin Alien Rangers: Jakso 3: "Climb Every Fountain"Mighty Morphin Alien Rangers: Jaksot 9-10: "Hogday Afternoon I-II" 

 Power Rangers Zeo 
Rita ja Zedd eivät kauan ehtineet juhlia komentokeskuksen tuhoutumista, kun uusi vihollisryhmittymä nimeltä Machine Empire saapui ja hyökkäsi heidän kimppuunsa. Sen seurauksena Rita pyysi apua isältään Master Vileltä, joka suostui majoittamaan heidän joukkonsa. Niinpä he pakenivat Kuusta Zeddin jättimäisellä Serpentera-aluksella.Power Rangers Zeo: Jaksot 1-2; "A Zeo Beginning I-II" Myöhemmin Rita palasi Zeddin ja Finsterin kanssa takaisin Kuuhun, jossa he liikkuivat paikasta toiseen uudella asuntoautollaan. He yrittivät myös pilata Machine Empiren suunnitelmia ja kerran jopa auttoivat rangereita estääkseen Machine Empireä valloittamasta Maata.Power Rangers Zeo: Jaksot 42-43; "King for a Day I-II" Finster valmisti Ritalle myös tehokkaamman taikasauvan, jolla hän loi liian vahvan hirviön jopa rangereiden Zeo Ultrazordille.Power Rangers Zeo: Jaksot 47-48; "Rangers of Two Worlds I-II" Kun Power Rangerit olivat myöhemmin lyöneet King Mondon ja hänen joukkonsa taistelussa, Rita ja Zedd antoivat Prince Sprocketille lahjan, jota he sanoivat sovinnoneleeksi. Todellisuudessa paketissa oli pommi, joka räjäytti koko kuningasperheen palasiksi.Power Rangers Zeo: Jakso 50; "Good as Gold" 

 Power Rangers turbovaihteella 
Rita ja Lord Zedd näyttäytyivät lyhyesti myös elokuvassa Power Rangers turbovaihteella, kun Divatox soitti heille keskellä yötä ja kysyi neuvoa rangereiden voittamiseksi. Vastaukseksi Divatoxille Rita vei puhelimen kuorsaavan Zeddin naamalle ja sanoi että jos tietäisi keinon hänen ei tarvitsisi kuunnella kuorsausta. Sen jälkeen Rita vielä kehotti Divatoxia pakenemaan.Power Rangers turbovaihteella

 Power Rangers Mystic Force 
Power Rangers Mystic Forcessa paljastui, että Rita oli saanut taikavoimansa takaisin. Rita käytti taikavoimiaan kuitenkin vain hyviin tarkoituksiin ja hänestä oli tullut kaiken hyvän taikuuden keisarinna.Power Rangers Mystic Force: Jakso 31; "Mystinen haaste I" Hän antoi Mystic Force Power Rangereille myös heidän voimansa. Hän myönsi Clarelle velhon oikeudet ja auttoi Mystic Rangereita voittamaan pahuuden Mestarin.Power Rangers Mystic Force: Jakso 32; "Mystinen haaste II"

Lähteet

Luokka:Power Rangersin hahmot
Luokka:Mighty Morphin Power Rangers
Luokka:Power Rangers Zeo
Luokka:Kuvitteelliset noidat
Luokka:Televisiohahmot